Elisabeth Eybers -Planttyd | Plakboek II
Elisabeth Eybers -Planttyd
Illustrasie: Vreedsaamheid, Pieter van der Westhuizen
Die dag was goed. My liggaam was gehurk,
my vingers het die warm grond deurtas,
my hande voel nog hol waar hark en vurk
se ronde hardheid in hul palms pas.
Ek glimlag dwaas: my dapper plantjies pronk
so strak soos bliksoldaatjies in ‘n kis,
my hoof is leeg en vaag en efens dronk
van die soet geur van donker leem en mis
wat in die koelte van die aand verskerp.
My oë styg traag bo die groen ontwerp:
die son staan op die rant soos ‘n rak,
‘n regop, yl-pors’lein, lemoenrooi bord,
geswolle van die skemerlig, en word
versier deur één skuins, blinkswart lukwarttak.
This entry was posted in Afrikaanse digters en skrywers and tagged elisabeth eybers,tussensang on Mei 11, 2019 by Dalene Fowler.
← Marthinus Versfeld -Klip en klei Dostoyevsky -Crime and Punishment →